**8522 Nemesgörzsöny, Széchenyi u. 10.**

**ikt.szám:…….../2022.**

**J E G Y Z Ő K Ö N Y V**

Készült: Nemesgörzsöny Község Önkormányzata Képviselő-testületének 2022. március 31-i nyilvános üléséről, mely 18 óra 00 perckor kezdődött.

Az ülés helye: Nemesgörzsönyi Közös Önkormányzati Hivatal

Jelen vannak: Nemesgörzsöny Község Önkormányzata Képviselő-testülete részéről

Tatai László polgármester

 Csuka Géza alpolgármester

 Buzás Sándor

 Dombó Lászlóné

 Keresztes Lajos

Távol van: -

Tanácskozási joggal: Novák Edit aljegyző

Érdeklődő: -

Tatai László polgármester köszönti a megjelenteket, s megállapítja, hogy Nemesgörzsöny Község Képviselő-testülete határozatképes, mivel a megválasztott 5 fő képviselő közül 5 fő jelen van. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nemesgörzsöny község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozza:

**15/2022.(III.31.) önkormányzati határozat**

Nemesgörzsöny Község Önkormányzatának képviselő-testülete 2022. március 31-i ülésének napirendjét az alábbiak szerint határozza meg:

1. VP6-7.2.1.1-21 kódszámú pályázat közbeszerzési feladatainak ellátására szerződés megkötése

Előadó: polgármester

1. Ingatlan értékesítéssel kapcsolatos ügyek

Előadó: polgármester

1. Nemesgörzsöny, Rózsa F u. felújításával kapcsolatos pályázat benyújtása

Előadó: polgármester

1. Na-Sze Kft.-ve között megállapodás módosítása

Előadó: polgármester

1. Vegyes ügyek

Előadó: polgármester

Napirendek tárgyalása:

**1.)VP6-7.2.1.1-21 kódszámú pályázat közbeszerzési feladatainak ellátására szerződés megkötése**

**Előadó: polgármester**

Tatai László polgármester elmondja, hogy beérkeztek az árajánlatok a közbeszerzési feladatokra. Ismerteti az árajánlatokat, elmondja, hogy javasolja a legalacsonyabb árajánlat elfogadását.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**16/2022. (III.31.) önkormányzati határozat**

Nemesgörzsöny Község Önkormányzat Képviselőtestülete a kisméretű infrastruktúra fejlesztése a vidéki térségekben – külterületi helyi közutak fejlesztése című felhívás „ Nemesgörzsöny és Marcaltő külterületi útjainak felújítása az alapvető szolgáltatások elérhetőségének javítása érdekében című, projekt tárgyában közbeszerzési feladatokra benyújtott ajánlatok közül:

* ARWEN 23 Humán Szervező és Szolgáltató Bt. (9171 Győrújfalu, Bokros u. 9.), bruttó: 1.540.000 Ft
* A.M.T. Hungária Bt. (9096 Nyalka, Rákóczi u. 41.), bruttó: 2.286.000 Ft
* Borsó-Mórocz Nikolett (2890 Tata, Perényi u. 15.), bruttó: 1.800.000 Ft

a legalacsonyabb összegű ellenszolgáltatást tartalmazó érvényes ajánlatot benyújtó ARWEN 23Humán Szervező és Szolgáltató Bt. (9171 Győrújfalu, Bokros u. 9.) ajánlatát fogadta el.

A Képviselő-testület felhatalmazza a polgármestert a szerződés megkötésére.

**Felelős: polgármester**

**Határidő: azonnal**

**2.)Ingatlan értékesítéssel kapcsolatos ügyek**

**Előadó: polgármester**

Tatai László polgármester elmondja, hogy az önkormányzatnak tulajdonrésze van egy osztatlan közös tulajdonú ingatlanban. Minimális a tulajdoni hányad. Az önkormányzat számára értéket nem képvisel a jelentéktelen mérete miatt. Kérelem érkezett egy tulajdonostárstól az ingatlanrész megvételére. Ismerteti az adó és értékbizonyítványt.

A vagyonrendelet 4. melléklet 2.c) pontja értelmében versenyeztetés nélkül lehet értékesíteni önálló ingatlannak nem minősülő ingatlant. Nemesgörzsöny 0218 hrsz alatti ingatlan 2/24 tulajdoni hányada az adó és értékbizonyítvány szerint 21 ezer Ft-ot ér. Javasolja az értékesítését.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**17/2022. (III.31.) önkormányzati határozat**

Nemesgörzsöny Község Önkormányzat Képviselőtestülete úgy döntött, hogy értékesíti a Nemesgörzsöny 0218 hrsz alatti ingatlanban található 2/24-ed arányú tulajdonrészét Horváth Attila (8522 Nemesgörzsöny, Zrínyi u. 31.) alatti lakos részére 21.000.- Ft, azaz huszonegyezer forint összegben.

Felhatalmazza a polgármestert a szükséges intézkedések megtételére.

Felelős: polgármester

Határidő:azonnal

**3.)Nemesgörzsöny, Rózsa F u. felújításával kapcsolatos pályázat benyújtása**

**Előadó: polgármester**

Tatai László polgármester elmondja, hogy a Rózsa F utca, Petőfi u. nagyon rossz állapotban van, a felújításra most lehetne pályázni. TOP Plusz-1.2.3-21 kódszámú- Belterületi utak fejlesztése című felhívásra. A felmérés megtörtént, javasolja a pályázat benyújtását.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**18/2022. (III.31.) önkormányzati határozat**

Nemesgörzsöny Község Önkormányzata Képviselőtestülete az előterjesztésből megismert TOP\_Plusz-1.2.3-21 kódszámú-, Belterületi utak fejlesztése című felhívásra Nemesgörzsöny 297, 324, 352 hrsz-ú belterületi utak felújítására „Nemesgörzsöny Petőfi utca és Rózsa Ferenc utca útfelújítási munkái" címmel pályázatát be kívánja nyújtani.

A képviselőtestület felhatalmazza a szükséges intézkedések megtételére.

Felelős: polgármester

Határidő:azonnal

**4.)Na-Sze Kft.-ve között megállapodás módosítása**

**Előadó: polgármester**

Tatai László polgármester elmondja, hogy a Na-Sze Kft. jelezte áremelési szándékát. A lakosság felé jogszabályi okokból nem tudjuk áthárítani, de tudomásul kell vennünk, hogy a jelenlegi térítési díjból minőségi étel már nem előállítható az alapanyag árak emelkedése miatt. A rendeletbe nem kerül átvezetésre, új megállapodás kerül megkötésre. Ismerteti a szerződés tartalmát.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**19/2022. (III.31.) önkormányzati határozat**

Nemesgörzsöny község Önkormányzat Képviselő-testülete úgy döntött, hogy megállapodást köt a gyermekétkeztetés biztosítására a Na-Sze Kft. (Nemesszalók, Rákóczi u 33. sz). Felhatalmazza a polgármestert a szerződés megkötésére és a szükséges intézkedések megtételére.

Felelős: polgármester

Határidő: 2022. április 1.

**5.)Vegyes ügyek**

**Előadó: polgármester**

Tatai László polgármestert elmondja, hogy szükséges a közbeszerzési terv jóváhagyása. Ismerteti az előterjesztés tartalmát.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**20/2022. (III.31.) önkormányzati határozat**

Nemesgörzsöny Község Önkormányzatának Képviselő-testülete az önkormányzat általános közbeszerzési szabályzata alapján az önkormányzat 2022. évi közbeszerzési tervét az előterjesztésnek megfelelő tartalommal jóváhagyja.

Felhatalmazza a polgármestert a szükséges intézkedések megtételére.

**Határidő: Azonnal a tervnek a Közbeszerzési Hatóság által működtetett Közbeszerzési Adatbázisban történő közzétételére vonatkozóan a közbeszerzésekről szóló 2022. évi CXLIII. törvény 43. § (1) bekezdés a) pontja alapján.**

**Felelős: Novák Edit aljegyző**

Határidő: azonnal

Tatai László polgármester elmondja, hogy a Pápakörnyéki Önkormányzatok Feladatellátó Társulása megküldte előterjesztését a testület elé. A házi segítségnyújtásban határozott időre nem kell térítési díjat fizetnie az ellátottaknak. A szociális rendelet megalkotása előtt szükséges kikérni az önkormányzatok véleményét.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**21/2022. (III.31.) önkormányzati határozat**

Nemesgörzsöny Község Önkormányzatának Képviselő-testülete a Pápakörnyéki Önkormányzatok Feladatellátó Társulás Társulási Tanácsa 6//2022. (II. 15.) határozatával jóváhagyott, a Pápakörnyéki Önkormányzatok Feladatellátó Társulása által fenntartott a személyes gondoskodást nyújtó szociális és gyermekjóléti ellátásokról és a fizetendő térítési díjakról szóló önkormányzati rendelet megalkotásával egyetért.

Határidő: Folyamatos

Felelős: Polgármester

Tatai László polgármester elmondja, hogy a Nemesgörzsönyi Polgárőrség 2020 decemberében kapott 50 ezer Ft támogatást. 2021-ben az elszámolás elmaradt, most számolnak el. 2021-ben támogatást már nem kértek, kezdeményezik a megszűnésüket, mert már nem vesznek részt a tagok a munkában. Ismerteti az elszámolást.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**22/2022. (III.31.) önkormányzati határozat**

Nemesgörzsöny Község Önkormányzatának Képviselő-testülete úgy döntött, hogy elfogadja a Nemesgörzsönyi Polgárőrség (8522 Nemesgörzsöny, Széchenyi u. 10.) 2020 évi támogatásról szóló beszámolóját.

Felelős: polgármester

Határidő: azonnal

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2022. március 31-i nyilvános ülést 18 óra 59 perckor berekeszti.

K.m.f.

Tatai László Ivanics Barbara

 polgármester jegyző

A jegyzőkönyv tartalmáért felel:

Novák Edit

 aljegyző